Nyt i 9. udgave Denne bog er en videreførelse af den tidligere udgave, som er opdateret med ny retspraksis og ny lovgivning. Materiale frem til 1. maj 2026 er medtaget. Aftaler og mellemmænd Bogen redegør indgående for aftaleretten i dag med fokus på aftalers indgåelse, ugyldighed og fortolkning samt de vigtigste mellemmandsformer. Aftaleloven og den dertilhørende retspraksis er i centrum, og fremstillingen behandler de almindelige indenlandske regler om aftalers indgåelse, ugyldighed og fortolkning, herunder mellemmandsretten og reglerne om kontraktshabilitet. Også forholdet mellem privatret og offentlig ret behandles, herunder forvaltningsaftaler med det offentlige og aftalerettens almindelige påvirkning af offentligretlige regler og EU-regler. Målgruppe Bogen anvendes som lærebog på universitetsniveau, men den er samtidig en håndbog, som er hyppigt anvendt af praktikere, herunder advokater og domstolene. Om forfatterne Lennart Lynge Andersen er tidligere professor ved Copenhagen Business School. Palle Bo Madsen er professor emeritus ved Juridisk Institut på Aarhus Universitet.
Lennart Lynge Andersen og Palle Bo Madsen